[{"text_idx": "#000000", "text": "Gwerthu tir: Trethdalwyr ar eu colled o \u00a315m"}, {"text_idx": "#000001", "text": "Disgrifiad o\u2019r llun, Fe gafodd gasgliad o safleoedd eu gwerthu fel un portffolio gan Gronfa Buddsoddi Cymru mewn Adfywio"}, {"text_idx": "#000002", "text": "Mae adroddiad i'r arwerthiant mwyaf o dir cyhoeddus yng Nghymru yn y blynyddoedd diwethaf wedi darganfod y dylai fod wedi creu o leiaf \u00a315 miliwn yn fwy i'r trethdalwr."}, {"text_idx": "#000003", "text": "Fe gafodd gasgliad o safleoedd eu gwerthu fel un portffolio gan Gronfa Buddsoddi Cymru mewn Adfywio, neu RIFW, am \u00a321m dair blynedd yn o\u0302l."}, {"text_idx": "#000004", "text": "Fe ddywedodd y Prisiwr Rhanbarthol mewn adroddiad gan Swyddfa Archwilio Cymru y gallai'r tir fod wedi cael pris o \u00a336m pe bai'r safleoedd wedi eu gwerthu ar waha\u0302n a'u marchnata yn fwy eang."}, {"text_idx": "#000007", "text": "Fe wnaeth RIFW - rhan o Lywodraeth Cymru - werthu'r tir i gwmni o Guernsey o'r enw South Wales Land Developments. Roedd yr elw wedi'i ddylunio i gael ei ddefnyddio i fuddsoddi mewn cynlluniau adfywio."}, {"text_idx": "#000008", "text": "Dywedodd yr adroddiad: \"Oherwydd diffygion yn y ffordd y cafodd RIFW ei sefydlu, yn y dewis o asedau ac ym mhroses y gwerthiant, ni all RIFW na Llywodraeth Cymru ddangos bod gwerthu'r portffolio wedi arwain at werth am arian.\""}, {"text_idx": "#000009", "text": "Roedd y safleoedd yn amrywio'n fawr, o hen dir diwydiannol i fwy na 100 erw o dir fferm gwerthfawr oedd wedi ei glustnodi ar gyfer tai ger Caerdydd."}, {"text_idx": "#000010", "text": "Gwerthwyd y safleoedd ar amser ble roedd gwerth nifer ohonynt yn tyfu, wrth i gynlluniau adrannau cynllunio llywodraeth leol newid i alluogi mwy o dai."}, {"text_idx": "#000013", "text": "Fe ddywedodd llefarydd ar ran llywodraeth Cymru: \"Mae'n rhaid ystyried prisiad y Prisiwr Rhanbarthol hefyd, ynghyd a\u0302 phrisiadau anghyson yn eu hadroddiad a'r amgylchiadau oedd yn wynebu'r gronfa yn 2012, pan oedd rhagolygon economaidd yn ansicr iawn.\""}, {"text_idx": "#000018", "text": "Prif StraeonCyngor yn 'peryglu pobl ddall' gyda newidiadau ffyrddCyhoeddwyd18 awr yn o\u0302l'Balch fod gan fy mab opsiwn i ddod o hyd i'w dad'Cyhoeddwyd7 awr yn o\u0302lDiffoddwyr ta\u0302n Gogledd Cymru yn bygwth streicCyhoeddwyd1 awr yn o\u0302l"}, {"text_idx": "#000019", "text": "Cyngor yn 'peryglu pobl ddall' gyda newidiadau ffyrdd"}, {"text_idx": "#000029", "text": "Max Boyce yn 80: 'Un o'r bois'"}, {"text_idx": "#000030", "text": "Hanner canrif o werthu cig yn Llanrug"}]